Caproni
Store norske leksikon,Teknologi og industri,Transport,Luftfart,Flyindustri,Fly- og helikopterprodusenter
Società Italiana Caproni er en tidligere italiensk flyfabrikk, grunnlagt i 1908 av flykonstruktøren Giovanni Caproni (1886–1957).
Historie Under første verdenskrig var selskapet kjent for sine store biplan og triplan bombefly. Selskapet var før andre verdenskrig en av Italias største sammenslutninger av fly- og motorfabrikker.Selskapet gikk konkurs i 1950.Caproni produserte det tremotors bombeflyet Caproni Ca 30 (1913), forløperen til bombeflyene Ca 1, Ca 2 og Ca 3, Caproni Ca 60 (1921), en åttemotors flybåt med kapasitet for 100 passasjerer, Caproni Ca 310 (1936), et tomotors bombefly, hvorav fire ble anskaffet av Norge i 1938, og Caproni-Campini CC.2 (1940) , som var et eksperimentelt motorjetfly. Biplanet Ca 161 satte i 1938 en høyderekord på 17 094 meter.De historiske bygningene til Caproni-fabrikken ved siden av Milano-Malpensa lufthavn huser siden 2010 Volandia, det største luftfartsmuseet i Italia. Les mer i Store norske leksikon Caproni Ca 60 Caproni-Campini CC.2 fly